Ariana Grande

**Ariana Grande-Butera** (s. 26. kesäkuuta 1993 Boca Raton, Florida, Yhdysvallat), tunnetaan julkisuudessa nimellä **Ariana Grande**, on yhdysvaltalainen Grammy-palkittu laulaja-lauluntekijä ja näyttelijä. Hänet on nimetty yhdeksi historian merkittävimmäksi artistiksi ja pop-kulttuuri ikoniksi Rolling Stonen ja Billboardin julkaisuissa. Hän aloitti uransa Broadwaylla ja tuli tunnetuksi Cat Valentinen roolista Nickelodeonin nuortensarjassa *[[Victorious (televisiosarja)|Victorious]]*. Hän jatkoi samassa roolissa *Victoriousin* spin-off-sarjassa *[[Sam & Cat]]*. Grande on näytellyt myös teatterissa ja lainannut ääntään animaatioihin sekä esiintyy vuoden 2024 *[[Wicked (elokuva)|Wicked]]*-musikaalielokuvan Glindan roolissa.

Granden musiikkiura alkoi vuonna 2011 *Victorious*-sarjan soundtrackeista. Hän sai levytyssopimuksen Republic Recordsilta ja julkaisi debyyttialbuminsa *[[Yours Truly (Ariana Granden albumi)|Yours Truly]]* vuonna 2013. Albumi sijoittui kärkeen Billboard 200 -listalla. Vuonna 2014 ilmestyi Granden toinen studioalbumi *[[My Everything (albumi)|My Everything]]*. Se sijoittui ykköseksi Yhdysvalloissa ja kymmenen myydyimmän joukkoon 24 maassa. Vuonna 2016 Grande julkaisi kolmannen studioalbuminsa *[[Dangerous Woman]]*. Vuonna 2015 Grande piti ensimmäisen maailmankiertueensa The Honeymoon world Tourin, jolla hän esitti pääosin *My Everything* -albumin kappaleita. Vuonna 2018 julkaistiin Granden neljäs studioalbumi *[[Sweetener]]*, ja viiden kuukauden päästä 2019 julkaistiin viides albumi *[[Thank U, Next]]*. Kuudes albumi *[[Positions]]* julkaistiin vuonna 2020 ja uusin albumi Eternal Sunshine julkaistiin vuonna 2024.

Vuonna 2019 Grande voitti parhaan pop-albumin Grammy-palkinnon, ja on lisäksi ollut viisi kertaa ehdokkaana. Maaliskuussa 2019 Granden musiikkivideot olivat keränneet yli kaksitoista miljardia katselukertaa YouTubessa. Grande ohitti vuonna 2019 Selena Gomezin Instagram-seuraajien määrässä, ja on näin ollen Instagramin seuratuin nainen ja toiseksi seuratuin henkilö Cristiano Ronaldon jälkeen. Vuonna 2016 yhdysvaltalainen *[[Time]]*-lehti nimesi Ariana Granden yhdeksi maailman vaikutusvaltaisimmista ihmisistä, ja vuonna 2018 *[[Billboard]]* valitsi hänet ”vuoden naiseksi”. Grandella on oma kosmetiikkabrändi R.E.M. Beauty.

## Varhaisvaiheet
Ariana Grande syntyi Boca Ratonissa, Floridassa. Hänen vanhempansa ovat Joan Grande ja Edward Butera. Grandella on italialaisia sukujuuria. Hänen vanhempi velipuolensa Frankie Grande on näyttelijä, tanssija ja tuottaja. Arianan perhe muutti Floridaan New York Citystä hänen äitinsä odottaessa häntä. Vanhemmat erosivat hänen ollessaan 8–9-vuotias.

Grande aloitti näyttelemisen lapsena Fort Lauderdalen lastenteatterissa, jossa hän teki ensimmäisen pääroolinsa *[[Little Orphan Annie|Annie]]*-musikaalissa. Sen jälkeen seurasivat roolit musikaaleissa *[[Kaunotar ja hirviö]]* ja *[[Ihmemaa Oz]]*. Hän esiintyi myös muutamien orkestereiden kanssa. Ensimmäisen julkisen esiintymisensä hän teki esittäessään Yhdysvaltain kansallislaulun Florida Panthersille suorassa tv-lähetyksessä. Grande kävi Pine Crest Schoolia sekä North Broward Preparatory Schoolia. 

Grande päätti 13-vuotiaana pyrkiä musiikkiuralle, vaikka keskittyikin edelleen teatteriin. Vuonna 2008 Grande teki Broadway-debyyttinsä musikaalissa *[[13 (musikaali)|13]]*. Hän näytteli cheerleader Charlottea ja voitti suorituksestaan National Youth Theatre Association -palkinnon. Liityttyään musikaaliin Grande keskeytti koulun, mutta jatkoi opintojaan etäopiskelemalla tuutorien kanssa.

## Ura laulajana
### 2010–2016 ''Yours Truly'' & ''My Everything''
Grande alkoi suunnitella debyyttialbumiaan vuonna 2010, kun *Victoriousin* ensimmäinen kausi oli saatu valmiiksi. Hän alkoi työskennellä laulunopettajan kanssa vahvistaakseen äänialaansa. Granden ensimmäinen kappale oli *Victorious*-sarjassa esitetty ”Give It Up”, joka sisältyy sarjan soundtrack-levylle. Hän esitti myös cover-versioita muiden artistien kappaleista YouTubeen lataamillaan videoilla, joiden kautta hän sai levytyssopimuksen Republic Recordsilta elokuussa 2011.

Grande julkaisi vuoden 2013 elokuussa ensimmäisen studioalbuminsa nimeltä *[[Yours Truly (Ariana Granden albumi)|Yours Truly]]*, joka ylsi ensimmäisellä listaviikollaan ensimmäiseksi Billboard 200 -listalla. Albumin johtosingle ”The Way” kipusi Billboard Hot 100 -listan kärkikymmenikköön. Vuoden 2013 joulukuussa Grande julkaisi jouluisen EP-levyn nimeltä *[[Christmas Kisses EP|Christmas Kisses]]*. Vuoden 2014 tammikuussa Grande vahvisti aloittaneensa toisen studioalbuminsa työstämisen ja saman vuoden maaliskuussa ilmoitti albumin olevan valmis.

Granden toiselta studioalbumilta julkaistiin ensimmäisenä single ”Problem”, jossa on mukana australialainen rap-artisti Iggy Azalea. Kappale ylsi ensimmäisellä listaviikollaan Billboard Hot 100 -listan sijalle kolme ja parhaimmillaan sijalle kaksi. Granden seuraavalta albumilta julkaistiin single ”Break Free”, jossa on mukana venäläis-saksalainen tuottaja Zedd ja joka sijoittui parhaimmillaan Yhdysvalloissa sijalle neljä. Albumi *[[My Everything (albumi)|My Everything]]* ilmestyi 25. elokuuta ja ylsi ensimmäisellä listaviikollaan Billboard 200 -listan kärkeen, mikä teki siitä Granden toisen peräkkäisen ykkösalbumin. Jälkikäteen albumin Deluxe-versiolta julkaistiin kolmas single ”Bang Bang”, jossa ovat mukana englantilainen laulaja Jessie J ja yhdysvaltalainen rap-artisti Nicki Minaj. Kappale menestyi hyvin: se sijoittui Billboard Hot 100 -listan kolmanneksi ja Ison-Britannian single-listan ensimmäiselle sijalle. Syyskuussa Grande julkaisi albumiltaan neljännen singlen ”Love Me Harder”, joka kohosi parhaimmillaan sijalle seitsemän ollen Granden viides top 10 -hitti Billboard Hot 100 -listalla. Saman vuoden marraskuun 24. päivänä Ariana julkaisi jouluisen singlen ”Santa Tell Me”. Musiikkivideo julkaistiin 12. joulukuuta. Joululaulu näyttäytyi Billboard Hot 100 -listan sijalla 42. Viimeinen single Granden toiselta studioalbumilta nimeltään ”One Last Time” julkaistiin 10. helmikuuta 2015. Musiikkivideo julkaistiin 15. helmikuuta. Single ylsi ensimmäisellä viikollaan Billboard Hot 100 -listan sijalle 13.

Alun perin kolmannen studioalbumin ensimmäiseksi singleksi tarkoitettu ”Focus” julkaistiin 30. lokakuuta 2015. Musiikkivideo julkaistiin samaan aikaan. Single sijoittui ensimmäisellä listaviikollaan Billboard Hot 100:n seitsemänneksi. Single poistettiin kolmannen albumin perusversiosta (single lisättiin Japanin erikoisversioon) vedoten siihen, ettei single sovi albumin tyyliin.

Grande julkaisi 18. joulukuuta jouluisen EP:n nimeltä *[[Christmas & Chill]]*. Hän on kertonut äänittäneensä EP:n alle viikossa omassa kotistudiossaan.

### 2016–2018 ''Dangerous Woman'' & s''weetener''

Granden kolmannelta studioalbumilta julkaistiin single ”Dangerous Woman” 11. maaliskuuta 2016. Kappaleen musiikkivideo julkaistiin 31. maaliskuuta. Single ylsi ensimmäisellä listaviikollaan Billboard Hot 100 -listalla sijalle 10. Toinen single nimeltään ”Into You” julkaistiin 6. toukokuuta. Kappaleen musiikkivideo julkaistiin 24. toukokuuta. Single ylsi ensimmäisellä listaviikollaan Billboard Hot 100 -listan sijalle 13.  Kolmas studioalbumi, *[[Dangerous Woman]]*, julkaistiin 20. toukokuuta. Se ylsi ensimmäisellä listaviikollaan Billboard 200 -listan toiseksi. *Dangerous Woman* -albumin nimeksi Grande suunnitteli ensin *Moonlightia*, mutta vaihtoi sen viime hetkellä.
22. toukokuuta 2017 Granden konsertin jälkeen konserttipaikalla Manchesterissa Britanniassa räjähti itsemurhaterroristin pommi. Iskussa kuoli terroristin itsensä lisäksi 22 ihmistä – yleisössä olleita sekä heitä hakemaan tulleita. Lisäksiä kymmeniä loukkaantui. Grande selvisi vammoitta, mutta keskeytti välittömästi Dangerous Woman Tour -kiertueensa, johon konsertti kuului. Sunnuntaina 4. kesäkuuta hän palasi Manchesteriin ”One Love Manchester” -tukikonsertin pääesiintyjänä. Hän jatkoi Euroopan-kiertuettaan 7. kesäkuuta alkaen. Grande tarjoutui maksamaan kaikkien terrori-iskussa kuolleiden hautajaiskulut.Grande julkaisi 20. huhtikuuta 2018 uuden singlen nimeltä ”No Tears Left to Cry”, joka kertoi Manchesterin terrori-iskusta. Hänen neljäs studioalbuminsa *[[Sweetener]]* julkaistiin 17. elokuuta 2018. Albumi on Granden kokeilevaisin albumi sillä se sekoittaa paljon r&b ja trap elementtejä. Albumi kertoo paranemisesta, optimismista, romantiikasta, ahdistuksesta ja sinnikkyydestä. Sweetener debytoi Billboard 200-listan ykkösenä ja sai paljon arvostusta kriitikoilta. Albumin toisena singlenä julkaistiin ”God Is a Woman” ja kolmantena ”Breathin”. Sweetener voitti Granden ensimmäisen Grammy-palkinnon kategoriassa Best Pop Vocal Album vuoden 2019 Grammy-palkintogaalassa. 

### 2018–2021 ''thank u, next'' & ''positions''

Marraskuussa 2018 Grande julkaisi sinkun *[[Thank U, Next (kappale)|thank u, next]]* ja samalla julkisti saman nimisestä viidennestä studioalbumistaan. Kappaleen musiikkivideo rikkoi ennätyksiä katsotuimpana musiikkivideona YouTubessa 24 tunnin sisällä julkaisusta ja nopeimpana Vevo-videona, joka saavutti 100 miljoonaa katselukertaa YouTubessa tuolloin. Kappale debytoi Billboard Hot 100 -listan ykköseksi, ja siitä tuli Granden ensimmäinen listaykkönen Yhdysvalloissa. Kappale oli listan kärjessä seitsemän viikkoa peräkkäin. Spotifyssa siitä tuli nopeimmin 100 miljoonaa striimausta saavuttanut kappale ja eniten striimattu naisartistin kappale 24 tunnin aikana, ennen kuin hänen toinen sinkku albumilta ''7 rings'' ohitti sen. ''7 rings'' teki Grandesta kolmannen naisartistin, jolla on useita listaykkösdebyyttejä ja vietettyään kahdeksan viikkoa peräkkäin listan huipulla, siitä tuli Granden menestynein kappale. 

Grande julkaisi helmikuussa 2019 viidennen albuminsa *[[Thank U, Next|thank u, next]]*. Levy ylsi ensimmäisellä listaviikollaan Yhdysvalloissa Billboard 200 -listan ykköseksi. Helmikuussa 2019 Grande teki historiaa monilla ennätyksillä kuten olemalla ensimmäinen sooloartisti, jolla on samanaikaisesti ollut kolme kappaletta Billboard Hot 100 -listan kärkisijoilla samaan aikaan ("7 Rings" 1. sijalla, "break up with your girlfriend, I'm bored" 2. sijalla ja "thank u, next" 3. sijalla). Ennen Grandea ainoastaan The Beatles on saavuttanut saman listasijoituksen vuonna 1964. Levy on yksi Granden henkilökohtaisimpia ja kertoo useista henkilökohtaisista kamppailuista kuten hänen entisen poikaystävän ''Mac Millerin'' kuolemasta ja kihlauksen päättymisestä.

Grande konsertoi ensimmäistä kertaa Suomessa, loppuunmyydyllä Hartwall Arenalla 5. lokakuuta 2019 osana Sweetener World Tour -kiertuettaan.

Vuoden 2020 lokakuussa Grande ilmoitti, että hänen tuleva kuudes studioalbuminsa julkaistaan ​​samassa kuussa. Grande julkaisi uuden singlen 23. lokakuuta 2020 nimeltä "''Positions''". Samana päivänä Grande vahvisti Twitterissään, että kuudes studioalbumi *[[Positions]]* julkaistaan 30. lokakuuta. Myöhemmin 19 helmikuuta 2021 julkaistiin albumista deluxe-versio.

### 2024– ''eternal sunshine''

Grande julkisti 7. joulukuuta 2023 Instagramissa, että hän palaa vuosien tauon jälkeen tekemään musiikkia. Tammikuussa hän julkaisi albumin johtavan sinkun ''yes, and?'' joka yhdistelee pop, house ja dance tyylejä sekä kertoo itsevarmuudesta, negatiivisuuden voittamisesta ja median sekä lehdistön syyttämistä huhuista. Kappaleesta tuli Granden kuudes listaykköseksi noussut debyyttisingle ja kahdeksas listaykköseksi noussut single. 

Grande julkaisi 8. maaliskuuta 2024 seitsemännen studioalbuminsa ''eternal sunshine'', joka kertoo hänen erosta ja entisestä suhteestaan Dalton Gomezin kanssa. Albumin julkaisun yhteydessä *we can’t be friends (wait for your love)* kappaleesta tuli albumin toinen sinkku. *We can’t be friends (wait for your love)* musiikkivideo esittelee Ariana Granden kyseiseen albumiin kuuluvan alter egon Peaches, joka on inspiroitunut elokuvasta *[[Tahraton mieli]].  [[Eternal Sunshine]]* albumista tuli listaykkönen ja sai kolme Grammy-ehdokkuutta sekä teki Grandesta ensimmäisen naisen jolla on kaksi albumia jotka ovat tuottaneet useita listaykkösiä Yhdysvalloissa.

Grande julkaisi 28. maaliskuuta 2025 *Eternal Sunshine Deluxe: Brighter Days Ahead* ja Peachesista kertovan lyhytelokuvan ''brighter days ahead'', jossa kuullaan albumin biisejä ja nähdään Peachesin tarina. Vuoden 2025 MTV Video Music Awards -gaalassa lyhytelokuva voitti vuoden videon, parhaan pop-videon ja parhaan pitkän videon palkinnot. 

Granden viides kiertue The eternal sunshine tour alkaa 6 kesäkuuta 2026. Kiertue tulee moniin Yhdysvaltojen kaupunkeihin sekä Iso-Britanniaan. 

## Musiikkityyli
Granden musiikkityyli on pääosin poppia ja nykyaikaista R&B:ta. Uransa edetessä hän on kuitenkin sisällyttänyt musiikkiinsa yhä enemmän muita tyylejä kuten trappia. Hän on maininnut Mariah Careyn, Beyoncén ja Whitney Houstonin suurimmiksi inspiraatioikseen. Grande on äänialaltaan noin neljä oktaavia kattava sopraano joka ylettyy myös vihellysrekisteriin. Oopperatermein Grande on alatyypiltään niin kutsuttu leggero-sopraano, joka tarkoittaa lyyrisen sopraanon ja koloratuurasopraanon väliin sijoittuvaa lämmintä äänityyppiä, joka ei kuitenkaan ole kevyt lyyrinen sopraano. Grande on harjoittanut äänensä laulamaan ooppera nuotteja.

## Ura näyttelijänä

### 2009–2013
Grande tuli alun perin tunnetuksi television kautta. Hän näytteli Cat Valentinea Nickelodeonin nuortensarjassa *[[Victorious (televisiosarja)|Victorious]]*, jonka myötä hänestä tuli teini-idoli. Sarja päättyi elokuussa 2012. Samassa kuussa Nickelodeon otti tuotantoon *Victoriousin* spin-off-sarjan *[[Sam & Cat]]*, jossa Grande näytteli *[[iCarly]]*-sarjasta tunnetun Jennette McCurdyn kanssa. Sarjaa alettiin esittää marraskuussa 2012. Heinäkuussa 2014 ilmoitettiin sarjan lopettamisesta. Syinä mainittiin kulissien takaiset ongelmat ja Granden halu keskittyä hyvin käynnistyneeseen musiikkiuraansa. Grande on kertonut näyttelemisen olevan ”hauskaa, mutta musiikki on aina ollut etusijalla minulle.”

### 2015–2021
Grande esiintyi televisiosarjassa *[[Scream Queens]]*, joka alkoi Yhdysvalloissa Fox-kanavalla syyskuussa 2015. Hän näytteli Chanel #2 -hahmoa eli Sonya Herfmannia. 

Vuonna 2016 Grande näytteli Penny Pingletonia NBC-kanavan livemusikaalissa *[[Hairspray Live!]]*.

2018 Grande julkaisi YouTube Original -dokumenttisarjan *Ariana Grande: Dangerous Woman Diaries*. Sarja kertoi ''Dangerous Woman'' -albumin luomisesta ja -maailmankiertueesta. 

Vuonna 2020 Grande sai oman Netlfix Original -dokumenttikonsertin ”Ariana Grande: Excuse Me, I Love You”.

Grande esiintyi Netflixin vuoden 2021 elokuvassa ''Don’t look up'' Riley Binan roolissa ja lauloi elokuvaa varten laulun ”Just Look Up” (Feat. Kid Cudi).

### 2022–2025

Ariana Grande näyttelee unelmarooliansa Glinda-hyvää noitaa Jon M. Chun ohjaamissa *[[Wicked (elokuva)|Wicked]]-* ja -elokuvissa. Ensimmäinen elokuva julkaistiin Suomessa ja ympäri maailmaa marraskuun 22. 2024 ja toinen osa marraskuun 21.2025. Wicked-elokuva rikkoi monia ennätyksiä ja siitä nousi kaikkien aikojen tuottoisin musikaali adaptio, 756 miljoonan Yhdysvaltain dollarin tuotoilla. Mainostaakseen *Wicked*-elokuvia Grande oli mukana pitkillä pressikiertueilla ympäri maailmaa ja juonsi Saturday Night Live -ohjelman 12. lokakuuta 2024 ja 20. joulukuuta 2025. Lokakuussa 2024 Granden juontama jakso keräsi korkeimmat katsojaluvut, jotka ohjelma on saanut toukokuun 2021 jälkeen sekä siitä tuli ohjelman katsotuin jakso Peacock striimaus-palvelussa.  

Myöhemmin Grande sai Wicked-elokuvasta Oscar-ehdokkuuden parhaassa naissivuosassa. Lisäksi hän sai ehdokkuuden BAFTA -palkintoon, Golden Globes -palkintoihin, Critics Choice -palkintoon sekä Screen Actors Guild -palkintoon samassa kategoriassa. Wicked: the soundtrack oli ehdolla kahdelle Grammy-palkinnolle vuoden 2026 seremoniassa, kategorioissa paras pop-duo/ryhmä esitys ja paras ääniraita visuaaliselle medialle. 

### 2026–
Grande tulee näyttelemään roolia Olivia Jones elokuvassa Meet The Parents 4 *focker-in-law*, joka julkaistaan 25 marraskuuta vuonna 2026. Grande näyttelee myös American Horror Story-ohjelman 13. kaudella. Ohjelma julkaistaan Halloweenina 31. lokakuuta 2026.

Kesällä 2027 Grande tekee paluun teatteriin 15 vuoden jälkeen ja tulee näyttelemään toista pääosaa *Dotia/Marieta* kuuluisassa musikaalissa *[[Sunnuntai puistossa Georgen kanssa]]* Lontoon teatterissa Barbican Centre.

## Yksityiselämä
Grande tapasi näyttelijä Graham Phillipsin vuonna 2008, kun molemmat esiintyivät musikaalissa *13*. He seurustelivat vuoteen 2011 asti. Grande alkoi seurustella rap-artisti Mac Millerin kanssa vuonna 2016. Heidän suhteensa päättyi toukokuussa 2018. Pian sen jälkeen Grande alkoi seurustella näyttelijä-koomikko Pete Davidsonin kanssa. He ilmoittivat menneensä kihloihin kesäkuussa 2018 seurusteltuaan muutaman viikon. He erosivat saman vuoden lokakuussa. Grande kihlautui joulukuussa 2020 saman vuoden tammikuussa tapaamansa kiinteistönvälittäjä Dalton Gomezin kanssa ja he avioituivat toukokuussa 2021. Grande ja Gomez erosivat vuonna 2023 oltuaan kaksi vuotta naimisissa.  Saman vuoden heinäkuussa Grande alkoi seurustella Wicked-kollegansa Ethan Slaterin kanssa. Slaterin ja Granden suhteesta nousi kohu, sillä Slaterin väitettiin eronneen vastasyntyneen lapsensa äidistä Granden vuoksi.

Grande on kärsinyt Manchesterin pommi-iskun jälkeen traumaperäisestä stressihäiriöstä.

## Liiketoiminta ja yritykset

### Hajuvedet
Grande on julkaissut 18 hajuvettä nimellä Ariana Grande Fragrances. Debyyttituoksunsa, Ari by Ariana Grande, hän lanseerasi vuonna 2015. Sen menestyksen myötä hän lanseerasi seuraavan tuoksunsa, Sweet Like Candyn, vuonna 2016. Granden neljäs tuoksu, Moonlight, julkaistiin vuonna 2017, jota seurasivat Cloud (2018), Thank U, Next (2019), R.E.M. (2020) ja God Is a Woman (2021), josta myöhemmin laajennettiin Ulta-beautyn yksinoikeudella myytävä vartalonhoitosarja vuonna 2022. Myöhemmin 2022 hän julkaisi kahden tuoksun kokoelman nimeltä Mod johon kuuluu Mod Vanilla ja Mod Blush. Sitä seurasi neljän tuoksun kokoelma Lovenotes, joka koostuu neljästä alueellisesti eksklusiivisesta tuoksusta (2024). Granden uusin tuoksu on Cherry Eclipse, joka julkaistiin r.e.m. Beauty -tuotteena Ulta-myymälöihin.

Granden menestynein tuoksu on Cloud, joka on Ulta-beautyn myydyin tuoksu. Cloud hajuvettä ollaan myyty parhaimmillaan yksi pullo joka yhdestois sekuntti. Lanseerauksensa jälkeen vuonna 2015 Granden hajuvedet ovat tuottaneet maailmanlaajuisesti yli miljardin dollarin vähittäismyynnin. Granden hajuvedet ovat yhtiä maailman menestyneimpiä julkisuuden henkilöiden lanseeraamia hajuvesiä ja ne ovat voittaneet monia FiFi- beauty palkintoja. Granden hajuvesiä myydään laajalti myös Suomessa.

### R.e.m Beauty
Marraskuussa 2021 Grande lanseerasi meikkilinjansa R.e.m. beautyn, jota Ulta Beauty on myynyt maaliskuusta 2022. R.e.m beauty myy meikki- ja ihonhoitotuotteita ja on voittanut "Paras uusi tuotemerkki" -palkinnon Allure Best of Beauty Awards -gaalassa. Helmikuussa 2023 tuotemerkki lanseerattiin 81 Sephora-myymälässä ja 13 verkkosivustolla, jolloin firma tuli myös Eurooppaan.

## Diskografia

### Studioalbumit
* *[[Yours Truly (Ariana Granden albumi)|Yours Truly]]* (2013)
* *[[My Everything (albumi)|My Everything]]* (2014)
* *[[My Everything (albumi)|My Everything Deluxe]] (2014)*
* *[[Dangerous Woman]]* (2016)
* *[[Sweetener]]* (2018)
* *[[Thank U, Next]]* (2019)
* *[[Sweetener World Tour|K Bye For Now (SWT Live)]] (2019)*
* *[[Positions]]* (2020)
* *[[Positions|Positions Deluxe]]* (2021)
* *[[Eternal Sunshine]]* (2024)
* *[[Eternal Sunshine#Eternal Sunshine Deluxe: Brighter Days Ahead|Eternal Sunshine Deluxe: Brighter Days Ahead]]* (2025)

## Filmografia
                                                                

## Kiertueet
### Pääesiintyjänä
* *The Listening Sessions* (2013)
* *The Honeymoon Tour* (2015)
* *[[Dangerous Woman Tour]]* (2017)
* *[[Sweetener World Tour]]* (2019)
* *[[The Eternal Sunshine Tour]]* (2026)

### Lämmittelijänä
* Justin Bieber – Believe Tour (2013)

## Lähteet

## Aiheesta muualla

*Ariana Granden kotisivut 
*Ariana Grande AllMusic.comissa  
*